laion/Wikipedia-Exotic huggingface dataset:
გელური ფეხბურთი

გელური ფეხბურთი (ირლ. Peil Ghaelach; მოკლე ფორმა Peil ან Caid) — ეროვნული სპორტის სახეობა ირლანდიაში, რომელსაც თამაშობს ორი 15 კაციანი გუნდი. ორივე გუნდის მოთამაშეების მიზანია, გადაცემების მეშვეობით ბურთი გაიტანონ მოწინააღმდეგე გუნდის ორ ვერტიკალურ ძელს შორის არსებულ კარში, რომელიც მიწიდან 2.5 მეტრის სიმაღლეზე გაყოფილია განივად. გელურ ფეხბურთს თამაშობენ სფერული, ტყავის ბურთით. მოთამაშეებს უფლება აქვთ: ბურთი ატარონ თან, დაარტყან, ხელით გააკეთონ გადაცემა და აიგდონ (ფეხის წვერით დაარტყან ბურთს და ხელში დაიჭირონ). თამაშში ანგარიშის შეცვლის ორი სახე არსებობს: გოლები და ქულები. ქულა გუნდს ენიჭება იმ შემთხვევაში, თუ ხელით ან ფეხით დარტყმული ბურთი გადაივლის ჰორიზონტალური ძელის ზევით, ამ შემთხვევაში ქულა ფიქსირდება თეთრი ალმის აწევით. გოლი ითვლება მაშინ, როდესაც ფეხით დარტყმული ბურთი გავა ძელს ქვევით, ბადეში. გოლი ფიქსირდება მწვანე ალმის აწევით. გელური ფეხბურთის პოზიციები მსგავსია ფეხბურთის სხვა სახეობების პოზიციების და მოიცავს ერთ მეკარეს, 6 მცველს, 2 ნახევარმცველს და 6 თავდამსხმელს. ეს სპორტი არის ერთ-ერთი სახე ფეხბურთის, რომელიც წარმოშობილია ტრადიციული ირლანდიური თამაშებისგან. მას ძირითადად ირლანდიაში თამაშობენ, თუმცა ასევე გავრცელებულია დიდ ბრიტანეთსა და ჩრდილოეთ ამერიკაში. გელური ფეხბურთი არის ერთ-ერთი იმ ოთხი სპორტიდან, რომელსაც აკონტროლებს გელური ათლეტიკის ასოციაცია, უდიდესი სპორტული ორგანიზაცია ირლანდიაში. გელური ფეხბურთი ჰარლინგთან და კამოგისთან ერთად დღემდე რჩება იმ ერთ-ერთ სპორტად რამდენიმედან, რომელიც ინარჩუნებს მკაცრ სამოყვარულო სახეს, სადაც იკრძალება მოთამაშეებისთვის, მწვრთნელებისა და მსაჯებისათვის ნებისმიერი სახის ანაზღაურების გადახდა. გელური ფეხბურთის წესები დაარქივებული 2012-03-06 საიტზე Wayback Machine. გელური ათლეტიკის ასოციაცია
მონ-მოდი

მონ-მოდი, მონტე-მაუდიტი (ფრანგ. Mont Maudit; იტალ. Monte Maudit) — მთა მონბლანის მასივზე, საფრანგეთისა და იტალიის საზღვარზე, გრაის ალპებში. სიმაღლე 4465 მ. აგებულია გრანიტებით. სამხრეთი ფერდობები მეტად ციცაბოა. არის ალპური ბანაკები. პირველი ასვლა განხორციელდა 1878 წლის 12 სექტემბერს. მონ-მოდი – ცნობები (ინგლისური)
მეჟე

მეჟე (ფრანგ. La Meije) — მთა საფრანგეთში, დოფინეს ალპებში. სიმაღლე 3984 მ. აქვს 3 ძირითადი მწვერვალი. უმეტესწილად აგებულია გრანიტებით. პირველი ასვლა განხორციელდა 1877 წლის 16 აგვისტოს. ალპინისტებისთვის არსებობს მთაზე მისასვლელი ორი გზა. მეჟე – ცნობები (ინგლისური)
1310

ვიკისაწყობში არის გვერდი თემაზე: 1310 1310 (ათას სამას ათი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XIV საუკუნის 1-ლი დეკადის მე-10 წელი. მთავარი სტატია: კატეგორია:დაბადებული 1310. მთავარი სტატია: კატეგორია:გარდაცვლილი 1310. ათანასე I – კონსტანტინოპოლის პატრიარქი
ბოჰემიისა და მორავიის პროტექტორატი

ბოჰემიისა და მორავიის პროტექტორატი (გერმ. Protektorat Böhmen und Mähren; ჩეხ. Protektorát Čechy a Morava) — ცენტრალური ჩეხეთის ტერიტორიაზე შექმნილი მესამე რაიხის პროტექტორატი. შეიქმნა 1939 წლის 16 მარტს ადოლფ ჰიტლერის ბრძანებით, მას შემდეგ რაც სლოვაკეთის რესპუბლიკის დამოუკიდებლობა გამოცხადდა. ბოჰემია და მორავია იყო ავტონომიური ტერიტორიები, როლებსაც ნაცისტური მთავრობა მოიაზრებდა როგორც გერმანიის დიდი რაიხის ნაწილს. მისი არსებობა 1945 წელს, გერმანიის კაპიტულაციის აქტით, დასრულდა. ვიკისაწყობში არის გვერდი თემაზე: ბოჰემიისა და მორავიის პროტექტორატი Maps of the Protectorate Bohemia and Moravia. Amtliches Deutsches Ortsbuch für das Protektorat Böhmen und Mähren. Map. Hungarian language map დაარქივებული 2008-05-28 საიტზე Wayback Machine. . Maps of Europe დაარქივებული 2015-03-16 საიტზე Wayback Machine. . WorldStatesmen – Czech Republic. ↑ 1.0 1.1 Lemkin, Raphaël: Axis Rule in Occupied Europe, page 343. Harold Bold Verlag, 1944.
1311

ვიკისაწყობში არის გვერდი თემაზე: 1311 1311 (ათას სამას თერთმეტი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის XIV საუკუნის მე-2 დეკადის 1-ლი წელი. მთავარი სტატია: კატეგორია:დაბადებული 1311. 13 აგვისტო : ალფონსო XI - კასტილიის და ლეონის მეფე. მთავარი სტატია: კატეგორია:გარდაცვლილი 1311.
დოფინე

დოფინე (ფრანგ. Dauphiné) — ისტორიული ოლქი საფრანგეთის სამხრეთ-აღმოსავლეთ ნაწილში, უმთავრესად ალპებსა და რონის ხეობაში. დოფინეს ტერიტორია ემთხვევა იზერის, დრომის, ზემო ალპების დეპარტამენტს. ჩამოყალიბდა როგორც ცალკე ტერიტორიული ერთეული ბურგუნდიის სამეფოს დაშლის შემდეგ, XI საუკუნეში. მისი ბირთვი იყო ვიენუის საგრაფო, რომელსაც თანდათან სხვა ფეოდალური სამფლობელოებიც შეუერთდა. დ’ალბონის გვარის ვიენუის გრაფებმა მიითვისეს დოფინეს ტიტული და XIII საუკუნეში მათ სამფლობელოს დოფინე ეწოდა. 1349 წელს გრაფმა უმბერტო II-მ დოფინე მიჰყიდა შარლ ვალუას (მოგვიანებით საფრანგეთის მეფე შარლ V), მაგრამ დოფინე სამეფო დომენს კი არ შეუერთდა, არამედ ტახტის მემკვიდრის აპანაჟად იქცა (ცენტრი გრენობლი) და XVII საუკუნის დამდეგამდე ინარჩუნებდა თავის პრივილეგიებს, იქ იკრიბებოდა პროვინციული შტატები. XVI საუკუნის II ნახევრიდან დოფინე რელიგიური ომების ასპარეზად გადაიქცა. XVII საუკუნის დამლევსა და XVIII საუკუნის დამდეგს ჰუგენოტების დევნის გამო დოფინეს მოსახლეობის მეოთხედი ემიგრაციაში წავიდა. ლუი XIV-ის მმართველობის ხანაში დოფინეს თავს ესხმოდნენ სავოიის ჯარები. XVII-XVIII საუკუნეებში სახალხო მოძრაობის კერა იყო. 1790 წლიდან დოფინე იზერის, ზემო ალპებისა და დრომის დეპარტამენტებად დაიყო. ქართული საბჭოთა ენციკლოპედია, ტ. 3, თბ., 1978. — გვ. 628.
1312

ვიკისაწყობში არის გვერდი თემაზე: 1312 1312 (ათას სამას თორმეტი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის XIV საუკუნის მე-2 დეკადის მე-2 წელი. გაუქმდა ტამპლიერების ორდენი. დაიწყო ოქროს ურდოს ხანის უზბექის მმართველობა. მთავარი სტატია: კატეგორია:დაბადებული 1312. 12 ნოემბერი : ედუარდ III — ინგლისისა და უელსის მეფე (გ. 1377) მთავარი სტატია: კატეგორია:გარდაცვლილი 1312.
იაროსლავ პლაშილი

იაროსლავ პლაშილი (ჩეხ. Jaroslav Plašil; დ. 5 იანვარი, 1982, ოპოჩნო, ჩეხოსლოვაკია) — ყოფილი ჩეხი ფეხბურთელი, რომელიც უკანასკნელად თამაშობდა საფრანგეთის ლიგა 1-ის კლუბ „ბორდოსა“ და ჩეხეთის ეროვნულ ნაკრებში ნახევარმცველის პოზიციაზე. პლაშილმა 18 წლის ასაკში კონტრაქტი გააფორმა ფრანგულ კლუბ „მონაკოსთან“, 2000 წელს, მაგრამ ორი წლის განმავლობაში კლუბის შემადგენლობაში მხოლოდ რვა მატჩში მიიღო მონაწილეობა. შემდეგ იჯარით გადავიდა მეორე ლიგის კლუბ „კრეტეიში“. 2003 წელს პლაშილი დაბრუნდა მონაკოში და შემდეგი ოთხი წლის განმავლობაში ის იყო ძირითადი შემადგენლობის წევრი და 2003-04 წლების სეზონის ჩემპიონთა ლიგის გათამაშებაში კლუბთან ერთად გავიდა ფინალში, სადაც ისინი დამარცხდნენ პორტუგალიურ „პორტუსთან“, ანგარიშით 0-3. იმ სეზონში პლაშილი გოლით გამოირჩა „დეპორტივოსთან“ სარეკორდო ანგარიშით, 8-3 მოგებულ მატჩში. 2007 წელს პლაშილმა დაასრულა წარმატებული კარიერა მონაკოში და ესპანურ „ოსასუნასთან“ ხელი მოაწერა ოთხწლიან კონტრაქტს. 2009 წლის 8 ივნისს „ბორდომ“ 3 მილიონი ევროს სანაცვლოდ პლაშილი გადმოიყვანა გუნდში და გააფორმა ოთხწლიანი კონტრაქტი. პლაშილმა ჩეხეთის ნაკრების შემადგენლობაში ითამაშა ევროპის 2004 წლის, მსოფლიოს 2006 წლის, ევროპის 2008 წლის და ევროპის 2012 წლის ჩემპიონატებზე. Länderspielstatistik auf fotbal.cz დაარქივებული 2009-05-13 საიტზე Wayback Machine. ↑ Jaroslav Plasil jugará en Osasuna las próximas cuatro temporadas. დაარქივებულია ორიგინალიდან — 2010-05-20. ციტირების თარიღი: 2012-06-22. ↑ Jaroslav Plasil entscheidet sich pro Bordeaux
ჰოკეის ეროვნული ლიგა

ჰოკეის ეროვნული ლიგა (ინგლ. National Hockey League, NHL) — ჩრდილოეთ ამერიკის მამაკაცთა პროფესიონალური ყინულის ჰოკეის ლიგა, რომელიც 30 გუნდისგან შედგება, აქედან 23 გუნდი აშშ-ს, ხოლო 7 გუნდი კი კანადის ტერიტორიაზე მოქმედებს. ლიგის შტაბ-ბინა ნიუ-იორკში მდებარეობს. NHL აღიარებულია უდიდეს ყინულის ჰოკეის ლიგად, ასევე ერთ-ერთი მთავარ სპორტულ ლიგად აშშ-სა და კანადის ტერიტორიაზე. სტენლის თასი არის ყველაზე ძველი პროფესიონალური სპორტული ჯილდო ჩრდილოეთ ამერიკაში, რომელიც გადაეცემა ლიგის პლეი-ოფის გამარჯვებულს ყოველი სეზონის ბოლოს. ორიგინალური ექვსეული ოფიციალური საიტი NHL Player's Association (NHLPA) NHL Officials Association website Bass, Alan (2011). The Great Expansion: The Ultimate Risk That Changed the NHL Forever. Iuniverse Inc. ISBN 1-4502-8605-4.  Fischler, Stan & Shirley (2003). Who's Who in Hockey. Andrews McMeel Pub. ISBN 0-7407-1904-1.  Holzman, Morey; Nieforth, Joseph (2002) Deceptions and doublecross : how the NHL conquered hockey. Dundurn Press. ISBN 1-55002-413-2.  Wright, Marshall D (2010). The National Hockey League, 1917–1967: A Year-by-Year Statistical History. McFarland & Co. ISBN 978-0-7864-4444-1.  Weekes, Don (2005). The Big Book of Hockey Trivia. Greystone Books. ISBN 1-55365-119-7.
1313

ვიკისაწყობში არის გვერდი თემაზე: 1313 1313 (ათას სამას ცამეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XIV საუკუნის მე-2 დეკადის მე-3 წელი. 1313 წელი, ჩტიგ (ძველქართული აბრევიატურა) — წლების რაოდენობა ქრისტესშობიდან მოყოლებული. ქართული კალენდრით (ქორინიკონით) XIV მოქცევის 1, ა (ძველქართული აბრევიატურა) წელი. მთავარი სტატია: კატეგორია:დაბადებული 1313. კოლა დი რიენცო – იტალიელი პოლიტიკური მოღვაწე. მთავარი სტატია: კატეგორია:გარდაცვლილი 1313.
არკი

არკი (ფრანგ. Arc) — მდინარე საფრანგეთის სამხრეთ-აღმოსავლეთ ნაწილში. მიედინება სავოიის დეპარტამენტში. მდინარე იზერის მარჯვენა შენაკადი. სიგრძე 128 კმ. აუზის ფართობი 2 000 კმ². სათავე აქვს გრაის ალპებში, იტალიის საზღვრის სიახლოვეს, ზღვის დონიდან 2760 მ სიმაღლეზე. არკი – გეოპორტალი დაარქივებული 2010-12-15 საიტზე Wayback Machine. (ფრანგული)
რიო-დე-ჟანეირო-გალეანის საერთაშორისო აეროპორტი

რიო-დე-ჟანეირო-გალეანის ანტონიო კარლოს ჟობიმის საერთაშორისო აეროპორტი (პორტ. Aeroporto Internacional do Rio de Janeiro/Galeão – Antônio Carlos Jobim) — ბრაზილიის ქალაქ რიო-დე-ჟანეიროს მთავარი აეროპორტი. სახელი ეწოდა გალეანის პლაჟისგან, რომელიც თავდაპირველ მგზავრთა ტერმინალის პირდაპირ მდებარეობს. 1999 წლის 5 იანვარს, აეროპორტს ასევე ეწოდა ბრაზილიელი მუსიკოსის — ანტონიო კარლოს ჟობიმის სახელი. გელეონი მოხსენიებულია მის კომპოზიციაში „Samba do avião“. აეროპორტი უმსხვილესია მთელს ბრაზილიაში და მას სამთავრობო უწყება Infraero მართავს. აეროპორტის ისტორია 1923 წლის 10 მაისს იწყება, როდესაც გელეანის პლაჟის სიახლოვეს, კუნძულ გოვრენადორზე საზღვაო ავიაციის სკოლა დაარსდა. 1941 წლის 22 მაისს, როდესაც ბრაზილიის საჰაერო ძალების სამინისტრო შეიქმნა, სკოლა გალეონის საჰაერო ძალების ბაზად გადაკეთდა; აშენდა ტერმინალი და საწყობები, გაფართოვდა ასაფრენი ბილიკი. ეს შენობები დღესაც არსებობს და გალეანის საჰაერო ძალების ბაზა კვლავაც აქტიურია. როდესაც 1942 წლის 22 აგვისტოს ბრაზილიამ ღერძ ბერლინი-რომი-ტოკიოს ომი გამოუცხადა, აეროდრომის გამოყენება ინტენსიურად დაიწყეს მოკავშირეებმა მეორე მსოფლიო ომთან დაკავშირებული ოპერაციების ჩასატარებლად. ვიკისაწყობში არის გვერდი თემაზე: რიო-დე-ჟანეირო-გალეანის საერთაშორისო აეროპორტი Airport information for SBGL დაარქივებული 2012-10-08 საიტზე Wayback Machine. Airport information for SBGL at Great Circle Mapper Current weather for SBGL at NOAA/NWS დაარქივებული 2012-06-16 საიტზე Wayback Machine. Accident history for GIG at Aviation Safety Network დაარქივებული 2012-05-15 საიტზე Wayback Machine. Rio de Janeiro/Galeão International Airport Photo Archive at airliners.net Official website from INFRAERO
პოლ ლანდოვსკი

პოლ ლანდოვსკი (ფრანგ. Paul Landowski; დ. 4 ივნისი, 1875 — გ. 27 მარტი, 1961) — ფრანგი მოქანდაკე. მისი საქვეყნოდ ცნობილი ქმნილებაა ქრისტეს ქანდაკება რიო-დე-ჟანეიროში. ლანდოვსკი პარიზში დაიბადა, პოლონეთიდან დევნილთა ოჯახში. დაამთავრა საფრანგეთის ეროვნული აკადემია. 1900 წელს, დავითის ქანდაკებისთვის რომის პრემია მიიღო, რის შემდეგაც მისი ორმოცდათხუთმეტ წლიანი კარიერა დაიწყო. პარიზისთვის მან 35 ქანდაკება შექმნა, მისი შემოგარენისთვის კი თორმეტი. მათ შორისაა 1928 წელს შექმნილი არტ-დეკოს სტილის წმინდა ჟენევიევის ქანდაკება ტურნელის ხიდზე. ლანდოვსკი ყველაზე უკეთ ცნობილია ბრაზილიაში, ქალაქ რიო-დე-ჟანეიროში აღმართული ქრისტეს ქანდაკებით, რომელიც მან 1931 წელს ბრაზილიელ სამოქალაქო ინჟინერ ეიტორ და სილვა კოშტასთან თანამშრომლობით შექმნა. ზოგიერთი წყაროს ცნობით, ლანდოვსკის ეკუთვნის ქანდაკების თავისა და ხელების მონახაზებიც. 1928 წლის ზაფხულის ოლიმპიური თამაშების ხელოვნების შეჯიბრში ლანდოვსკიმ ოქროს მედალი მიიღო. 1933—1937 წლებში იგი რომის ფრანგული აკადემიის დირექტორი იყო. მისი შვილი იყო კომპოზიტორი მარსელ ლანდოვსკი. პოლ ლანდოვსკი 1961 წელს, პარიზის გარეუბან ბილონ-ბიანკურში გარდაიცვალა, სადაც მისი ღვაწლის პატივსაცემად მუზეუმი შეიქმნა, რომელშიც მისი ასზე მეტი ნამუშევარია გამოფენილი. ქრისტეს ქანდაკება რიო-დე-ჟანეიროში რეფორმაციის კედელი, ჟენევა საფლავის ქვა დიუსელდორფში ვიკისაწყობში არის გვერდი თემაზე: პოლ ლანდოვსკი Web gallery of twentieth Century figure sculpture
1314

ვიკისაწყობში არის გვერდი თემაზე: 1314 1314 (ათას სამას თოთხმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის XIV საუკუნის მე-2 დეკადის მე-4 წელი. 24 ივნისი : ბანოკბურნის ბრძოლა — შოტლანდიელებმა რობერტ ბრიუსის ხელმძღვანელობით დაამარცხეს ინგლისის მეფე ედვარდ II. შოტლანდიამ დამოუკიდებლობას დაიბრუნა. გიორგი V ბრწყინვალემ მიიღო საქართველოს მეფობა. მთავარი სტატია: კატეგორია:დაბადებული 1314. 3 მაისი : სერგი რადონეჟელი — მართლმადიდებელი ეკლესიის წმინდანი (გ. 1392) ვალდემარ III — დანიის მეფე (გ. 1364) მთავარი სტატია: კატეგორია:გარდაცვლილი 1314. 20 აპრილი : კლემენტ V — რომის პაპი (დ. 1264) 19 ოქტომბერი : ნიკოლოზ დვალი — საქართველოს მართლმადიდებელი ეკლესიის წმინდანი 29 ნოემბერი : ფილიპ IV — საფრანგეთის მეფე (დ. 1268)
შალვა ნებიერიძე

შალვა ალექსანდრეს ძე ნებიერიძე (დ. 20 დეკემბერი, 1903, — გ. 1942) — 1924 წლის აგვისტოს აჯანყების მონაწილე, ემიგრანტი. შალვა ნებიერიძე ქაქუცა ჩოლოყაშვილის „შეფიცულთა რაზმს“ 1922 წელს შეუერთდა. მასთან ერთად მონაწილეობდა 1924 წლის აჯანყებაში, რომლის დამარცხების შემდეგ ემიგრაციაში გაემგზავრა და საბოლოოდ საფრანგეთში დასახლდა. მუშაობდა ტაქსის მძღოლად პარიზში. 1931 წელს სათავეში ჩაუდგა ქართველი ემიგრანტებისგან ჩამოაყალიბებულ დრამატული წრეს, შემდეგ მუდმივი დასს, რომელიც ფინანსური პრობლემების მიუხედავად წარმოდგენებს საფრანგეთის სხვადასხვა თეატრების სცენებზე მართავდა. მეორე მსოფლიო ომის პერიოდში მოხალისედ შეუერთდა გერმანელების მიერ შექმნილ სპეციალურ საჰაერო-სადესანტო ნაწილს („თამარ პირველი“), რომელსაც დივერსიები საბჭოთა კავშირის ზურგში, საქართველოს ტერიტორიაზე უნდა განეხორციელებინა და მოემზადებინა საქართველოს მოსახლეობის აჯანყება საბჭოთა ხელისუფლების წინააღმდეგ. 1942 წლის ზაფხულში მათე კერესელიძის მეთაურობით საქართველოს სხვადასხვა რაიონში დესანტირებულ დივერსანტთა უმეტესობა დაიღუპა ან ტყვედ ჩავარდა. ნებიერიძე ჰაერში მოკლეს. შალვა ნებიერიძეს ცოლად ჰყავდა (1929 წლიდან) მართა ალექსის ასული ამილახვარი. მათი შვილები იყვნენ ნელი (დ. 1930) და გივი (დ. 1931). ნელი ნებიერიძეს 1945 წელს იძულებით გაუკეთეს რეპატრიაცია საბჭოთა კავშირში, სადაც არაერთი წელი გაატარა პატიმრობასა და გადასახლებაში. ↑ 1.0 1.1 რუსუდან დაუშვილი. შალვა ნებიერიძე ყველაზე უმცროსი შეფიცული. Prime Time. 2012 წ. 2 აპრილი.
ლინდა მაკ-კარტნი

ლინდა ლუიზა მაკ-კარტნი, ლედი მაკ-კარტნი (ქორწინებამდე - ლინდა ლუიზა ისტმენი, დ. 24 სექტემბერი, 1941 — გ. 17 აპრილი, 1998) — ამერიკელი აქტივისტი, ფოტოგრაფი, მუსიკოსი და მომღერალი. 1969 წელს იქორწინა ჯგუფ The Beatles-ის წევრ პოლ მაკ-კარტნისთან. მონაწილეობდა მის პროექტში Wings. აგრეთვე ცნობილი იყო ვეგეტარიანული ცხოვრების პროპაგანდით. გარდაიცვალა 56 წლის ასაკში, ტუკსონში (არიზონა, აშშ). ვიკისაწყობში არის გვერდი თემაზე: ლინდა მაკ-კარტნი ვეგეტარიანელის გზა დაარქივებული 2006-06-13 საიტზე Wayback Machine. - ლინდა მაკ-კარტნი ლინდა მაკ-კარტნის ციტატები ბიოგრაფია რუსულ საიტზე Wingspan ლინდა 1984 წელს
ITunes Live From Capitol Studios

iTunes Live From Capitol Studios — ინგლისელი მუსიკოს პოლ მაკ-კარტნის საკონცერტო ალბომი, გამოცემული 2012 წლის 6 მარტს. მასში შეტანილია 2012 წლის 9 თებერვალს, Capitol-ის სტუდიაში ჩაწერილი სიმღერები. სესია ჩატარდა ალბომის Kisses on the Bottom გამოცემის აღსანიშნავად და შეიცავდა რამდენიმე სიმღერას ამ ჩანაწერიდან. iTunes Live From Capitol Studios გავრცელდა iTunes-ის მიერ. ↑ http://www.allmusic.com/album/itunes-live-from-capitol-studios-mw0002339117 ↑ iTunes Live From Capitol Studios. iTunes.com (22 February 2012). ციტირების თარიღი: 22 February 2012.
1315

ვიკისაწყობში არის გვერდი თემაზე: 1315 1315 (ათას სამას თხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XIV საუკუნის მე-2 დეკადის მე-5 წელი. 13 აგვისტო : საფრანგეთის მეფე ლუი X-მ იქორწინა კლემანს დ'ანჟუზე. 15 ნოემბერი : მორგარტენის ბრძოლა — შვეიცარიამ ავსტრიის ჯარები დაამარცხა, რითაც დამტკიცდა შვეიცარიის კონფედერაციის დამოუკიდებლობა. მთავარი სტატია: კატეგორია:დაბადებული 1315. ჰოვანეს ვოროტნეცი — სომეხი ფილოსოფოსი (გ. 1386) ლუდვიგ V — ბავარიის ჰერცოგი (გ. 1361) მთავარი სტატია: კატეგორია:გარდაცვლილი 1315. 9 მაისი : იუგ V — ბურგუნდიის ჰერცოგი (დ. 1294)
ტოტო კუტუნიო

სალვატორე „ტოტო“ კუტუნიო (იტალ. Toto Cutugno; დ. 7 ივლისი 1943 — გ. 22 აგვისტო, 2023) — იტალიელი პოპ-მომღერალი და კომპოზიტორი. დაიბადა ტოსკანის რეგიონის ქალაქ ფოზდინოვოში, სიცილიელი დედისა და ტოსკანელი მამის ოჯახში. მისი დაბადებიდან სულ მალე, ოჯახი საცხოვრებლად ქალაქ სპეციაში გადავიდა. კარიერა დაიწყო როგორც დრამერმა, თუმცა მალევე ჩამოაყალიბა ჯგუფი, რომელიც მის სიმღერებს ასრულებდა. ასევე წერდა სიმღერებს პოპულარულ ამერიკელ-ფრანგ მომღერალ ჯო დასენისთვის, მათ შორისაა მისი ყველაზე ცნობილი სიმღერები "L'été indien", "Et si tu n'existais pas", "Le Jardin du Luxembourg". კუტუნიომ დაწერა ასევე დალიდას "Laissez moi danser", რომელიც გამოსვლიდან სულ მალე პლატინის ჩანაწერი გახდა. 1976 წელს კუტუნიომ მონაწილეობა მიიღო სან-რემოს მუსიკალურ ფესტივალში, სადაც თავის ჯგუფ „ალბატროსთან“ ერთად მესამე ადგილი დაიკავა სიმღერით Volo 504. 1990 წელს მოიგო ევროვიზიის სიმღერის კონკურსი საკუთარი კომპოზიციით "Insieme: 1992"; შესაბამისად, 1991 წლის კონკურსი რომში გაიმართა, რომელსაც ტოტო და ევროვიზიის სხვა ერთადერთი გამარჯვებული იტალიიდან (1964) — ჯილიოლა ჩინკუეტი უძღვებოდნენ. კუტუნიო მთელ მსოფლიოში ცნობილი გახდა თავის ჰიტით "L'Italiano (Lasciatemi Cantare)", რომელიც შესულია ალბომში "I Grandi Successi". Albatros (1976) Come ieri, come oggi, come sempre (1978) La mia musica (1981) L'italiano (1983) Azzura malinconia (1986) Voglio l'anima (1987) Innamorata, innamorato, innamorati (1987) Mediterraneo (1987) Toto Cutugno (1990) Insieme 1992 (1990) Non è facile essere uomini (1992) Voglio andare a vivere in campagna (1995) Canzoni nascoste (1997) Il treno va (2002) Cantando (2004) Come noi nessuno al mondo (2005) Un falco chiuso in gabbia (2008) I Miei Sanremo (2010) ოფიციალური საიტი ესპანური ოფიციალური საიტი ტოტო კუტუნიო კინოფილმების ინტერნეტ-მონაცემთა ბაზაში ↑ Deutsche Nationalbibliothek Record #134353285 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Discogs — 2000. <a href="https://wikidata.org/wiki/Track:Q504063"></a> ↑ La moglie Carla, il figlio Nico, il dramma della sorellina morta a 7 anni — კორიერე დელა სერა, 2023. <a href="https://wikidata.org/wiki/Track:Q309135"></a> ↑ 4.0 4.1 È morto Toto Cutugno. Aveva appena compiuto 80 anni — 2023. ↑ Toto Cutugno, morto il cantante de ‘L'italiano’. Aveva 80 anni — ლა რეპუბლიკა, 2023. <a href="https://wikidata.org/wiki/Track:Q85329"></a> ↑ Catalog of the German National Library <a href="https://wikidata.org/wiki/Track:Q23833686"></a> ↑ http://www.festival.vivasanremo.com/1983.htm დაარქივებული 2016-03-05 საიტზე Wayback Machine. San Remo Festival 1983 (in Italian)
R136

R136 (ოფიციალური სახელია RMC 136) — სუპერ-ვარსკვლავთგროვა „30 ოქროს თევზის“ (ასევე მოიხსენიებენ, როგორც ტარანტულას ნისლეული) ცენტრთან ახლოს, მაგელანის დიდ ნისლეულში. ის ძალიან ახალგაზრდა ვარსკვლავთგროვაა, რომლის ასაკი დაახლოებით 1-2 მილიონი წელიწადია. R136 შეიცავს გიგანტებსა და ზეგიგანტ ვარსკვლავებს. ვარსკვლავთა უმეტესობა არის O3 სპექტრული ტიპის - 39 მნათობი უკვე აღიარებულია ამ სპექტრული ტიპის ვარსკვლავად. გარდა ამისა, ამ გროვაში არსებობენ რამდენიმე ვოლფ-რაიეს ვარსკვლავები. კლასტერი (იგივე გროვა) შეიცავს რამდენიმე კომპონენტს. ცენტრალური კომპონენტის - R136a-ს ბუნება თავიდან გაურკვეველი იყო. მეცნიერები ფიქრობდნენ, რომ R136a არის ჰიპერგიგანტური ვარსკვლავი, რომელსაც 1500 მზის მასა ჰქონდა, 30 მილიონჯერ კაშკაშა იყო, 55-60 000 K ზედაპირის ტემპერატურა ჰქონდა, ხოლო მისი დიამეტრი 50 მილიონ მილს შეადგენდა. მისი ნამდვილი ბუნება გაირკვა მაშინ, როდესაც გამოიყენეს ჰოლოგრაფიული ლაქების ინტერფერომეტრი. ამის დახმარებით ასტრონომებმა აღმოაჩინეს, რომ მკვრივი ვარსკვლავთგროვა, სხვა ფენომენებთან ერთად, შეიცავდა ძალიან მასიურ და კაშკაშა 12 ვარსკვლავს თავის ბირთვში. ამ ვარსკვლავების საწყისი მასა გამოთვალეს და აღმოჩნდა 37-დან 76 მზის მასამდე. 3 უკიდურესად კაშკაშა ვარსკვლავი (R136a1, R136a2 და R136a3) დომინირებენ გროვაში. ამ ვარსკვლავებიდან ერთ-ერთი - R136a1 არის ყველაზე მასიური ვარსკვლავი, რაც კი ოდესმე უპოვიათ მეცნიერებს დღემდე. მისი მასა ჩვენი დედავარსკვლავის მასას 265-ჯერ აჭარბებს, ხოლო მისი სიკაშკაშე მზისაზე 8 700 000-ჯერ მეტია. R136 ძალიან ბევრ ენერგიას გამოიმუშავებს, რაც ტარანტულას ნისლეულს ხილულს ხდის. R136-ის მასა მეცნიერებმა შეაფასეს და დაახლოებით აღმოჩნდა 450 000 მზის მასა. ეს კი იმაზე მეტყველებს, რომ მომავალში იგი სფერული გროვა გახდება. თუ ამ ვარსკვლავს მზის ნაცვლად ჩავსვამდით მზის სისტემაში ის მზის სინათლეს ისე გადააჭარბებდა, როგორც მზე აჭარბებს სავსე მთვარეს. SIMBAD RMC 136 NED RMC 136 ასტრომოყვარულთა კლუბი R136
არტოსი

არტოსი (ბერძნ. პური) — წინასააღდგომოდ გამოსაცხობი პური, ეკლის გვირგვინიანი ჯვრით ან აღდგომის გამოსახულებით, ნიშნად იმისა, რომ იესო აღდგომის შემდეგ თავის მოწაფეებს ეცხადებოდა და მათთან ტრაპეზობდა. მაცხოვრის ამაღლების შემდგომ მისი მოწაფეები იესოს სკამზე არ სხდებოდნენ, მაგიდაზე კი მისთვის განკუთვნილ პურს - არტოსს დებდნენ. დღეს, ეკლესიაში არტოსის პურს მაცხოვრის ხატის წინ ალაგებენ პატარა მაგიდაზე და ეს პურები აქ რჩება ბრწყინვალე შვიდეულის დღემდე. კვირაცხოვლობას კი, არტოსის განტეხის ლოცვის შემდგომ პურს მორწმუნეებს ურიგებენ. არტოსს მორწმუნენი მთელი წლის განმავლობაში ინახავენ, განსაცდელის ჟამს კი უზმოზე იხმევენ მის მცირე ნაწილს. ჟურნალი ისტორიანი, № 4, 2011, აპრილი, გვ. 21
1316

ვიკისაწყობში არის გვერდი თემაზე: 1316 1316 (ათას სამას თექვსმეტი) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის XIV საუკუნის მე-2 დეკადის მე-6 წელი. მთავარი სტატია: კატეგორია:დაბადებული 1316. 2 მარტი  : რობერტ II — შოტლანდიის მეფე (1371–1390) (გ. 1390) 7 ნოემბერი : სამოელი — მოსკოვის დიდი მთავარი (გ. 1353) 15 ნოემბერი : ჟან I — საფრანგეთის მეფე (გ. 1316) მაგნუს II ერიქსონი — შვედეთის მეფე (გ. 1374) მთავარი სტატია: კატეგორია:გარდაცვლილი 1316. 19 ნოემბერი : ჟან I — საფრანგეთის მეფე (დ. 1316) პიეტრო დ’აბანო — იტალიელი ექიმი, ფილოსოფოსი, ასტროლოგ (დ. 1250)
ფლექსურა

ფლექსურა (ლათ. flexura – გაღუნვა, გამრუდება) — ტექტონიკური სტრუქტურა, რომელიც წარმოადგენს დედამიწის ქერქის ამგები ქანების შრეთა საფეხურებისებრ გაღუნვას. ფლექსურა შედგება 5 ელემენტისაგან: 2 გადაღუნვისა და 3 ფრთისაგან (2 კიდური და ერთიც გადაღუნვებს შორის). ფრთების განლაგების მიხედვით განარჩევენ მარტივ, თანმხლებ და შემხვედრ ფლექსურებს; გადაღუნვებს შორის არსებული ფრთის განლაგების მიხედვით – ვერტიკალურ, დახრილ და ჰორიზონტულ ფლექსურებს. ზომები მერყეობს რამდენიმე მეტრიდან რამდენიმე კილომეტრამდე. განსაკუთრებით მსხვილი ფლექსურები გვხვდება ბაქნების კიდეებსა და სინეკლიზებზე. ხშირად გავლენას ახდენს ნალექთწარმოშობის პროცესებზე. ზოგჯერ მასთან დაკავშირებულია ნავთობის საბადოები. ფლექსურა – სამთო ენციკლოპედია (რუსული) ქართული საბჭოთა ენციკლოპედია, ტ. 10, თბ., 1986. — გვ. 344.
მეთხილია

მეთხილია (ლათ. Nucifraga caryocatactes) — ფრინველი ბეღურასნაირთა რიგისა. მცირე ზომისაა, ჭკაზე ოდნავ პატარა და შედარებით ვიწრო და გრძელი ნისკარტით გამოირჩევა. სიგრძე 30 სმ-მდე, კუდისა — 11 სმ. წონა 125-190 გ. ფერად მოყავისფროა და თეთრი ზოლები დაჰკრავს. გავრცელებულია ტაიგის ტიპის ტყეებში ევროპასა და აზიაში, სკანდინავიიდან ალპის მთებამდე, კამჩატკის, კურილის კუნძულების, პრიმორიეს, იაპონიისა და ჩინეთის ჩათვლით. უმეტესწილად ფიჭვის თხილით იკვებება, გარდა ამისა რკოთი, წიფლის თხილით, ნაძვისა და ფიჭვის მარცვლებით, კენკრითა და მწერებით. მეთხილია – ინფორმაცია[მკვდარი ბმული] (ინგლისური) ↑ კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 59, 132, 190.
შუაევროპული ირემი

შუაევროპული ირემი (ლათ. Cervus elaphus hippelaphus) — წყვილჩლიქოსანი ცხოველი ირმისებრთა ოჯახისა. წარმოადგენს კეთილშობილი ირემის ქვესახეობას. ბინადრობს სამხრეთ-აღმოსავლეთ და ცენტრალურ ევროპაში. გავრცელების არეალია: საფრანგეთი, გერმანია, დანია, უნგრეთი, დასავლეთი კარპატები, ალპის მთები. ღია ფერისაა, მოყვითალო-მოთეთრო შეფერილობა ადგილ-ადგილ მოშავო ფერში გადადის. კეთილშობილი ირემი ↑ Geist, Valerius (1998). Deer of the World: Their Evolution, Behavior, and Ecology. Mechanicsburg, Pa: Stackpole Books. ISBN 0-8117-0496-3.
1317

ვიკისაწყობში არის გვერდი თემაზე: 1317 1317 (ათას სამას ჩვიდმეტი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XIV საუკუნის მე-2 დეკადის მე-7 წელი. ქ. ლუბლინმა მაგდებურგის კანონები მიიღო. მთავარი სტატია: კატეგორია:დაბადებული 1317. პავლე ობნორელი — სერგი რადონეჟელის მოწაფე, პავლე ობნორელის მონასტრის დამაარსებელი (გ. 1429) მთავარი სტატია: კატეგორია:გარდაცვლილი 1317. 7 თებერვალი : რობერ დე კლერმონი — საფრანგეთის მეფის ლუი IX-ის შვილი, კლერმონ-ან-ბოვეზის გრაფი (დ. 1256)